  Майя Бывальцева Глазкарысь Нылпиослэн но быдэ вуымтэослэн центрысьтызы дышетскись Владимир Кононов калык лулчеберетъя «Наследники традиций» IV огъяросси нылпи фестивальын «Декоративно-прикладное творчество» ӧрын нырысетӥ инты басьтӥз. Со сярысь Удмуртиысь Дышетонъя но тодосъя министерстволэн пресс-службаез ивортэ. Вормисьёслы дипломъёс, фестивальлэсь пусъёссэс но кузьымъёс сётӥзы. Озьы ик радъясьёс дышетӥсьёсты но пусйизы. Владимир Кононовлэн дышетӥсез Ольга Филиппова сертификат басьтӥз. Вить ӧръёсъя ортчем вожвылъяськонэ Россилэн 36 улосвылъёсысьтызы 240 адями пыриськиз Тодэ вайытом, вожвылъяськонлэн федерал люкетаз Удмуртиысь кык пиналъёслэн ужъёссы потӥзы: Кононовлэн сяна, Кез ёросысь Елизавета Селивёрстовалэн. Калык лулчеберетъя нылпи фестивальлэн йылпумъян люкетэз 22-25 гудырикошконэ Вологда улосвылын ортчиз.  Тодэ вайытом, Удмуртиысь кык кибашлыос «Русь мастеровая» огъяросси вожвылъяськонын Россиысь устоосыз калык ужусточиос (мастеръёс) луизы. Тегъёс: Лулчеберет Удмуртия фестиваль Глазкар вожвылъяськон пиналъёс киуж  